**אדי (אדוארד) כהן** (נולד ב-18 בפברואר 1972) הוא מזרחן, עיתונאי ישראלי ומשפיען ברשתות החברתיות בשפה הערבית. מידע אודות היותו מתמחה בקונפליקט היהודי הערבי בעולם הערבי מוזכר באתר של במרכז בגין-סאדאת למחקרים אסטרטגיים באוניברסיטת בר-אילן.

קורות חיים
----------

כריכת הספר המופתי והיהודים, 2021
כהן נולד ב-1972 בביירות, בירת לבנון, למשפחה יהודית אמידה בשם אדוארד כהן חללה. התחנך בבית הספר הנוצרי בעיר עד שגורמים אנטי-יהודים, בעיקר חזבאללה החלו לפעול ולפגוע בקהילה היהודית בעיר, ובין השאר חטפו ורצחו את אביו. כהן ומשפחתו נאלצו להגר מהמדינה. בשנת 1995 עלה לישראל.

לכהן תואר בוגר במדע המדינה, תואר מוסמך ותואר דוקטור בהיסטוריה של המזרח התיכון, כולם מאוניברסיטת בר-אילן. כמו כן, עסק במחקר במסגרת בתר-דוקטורט במכון לחקר המחתרות על שם מנחם בגין, אוניברסיטת בר-אילן. כהן דובר עברית, ערבית וצרפתית ברמת שפת אם, ואנגלית וספרדית ברמה גבוהה.

הוא מתמחה ביחסי ערבים-ישראלים ובסכסוך הערבי-ישראלי, בטרור ובקהילות יהודיות בעולם הערבי. כהן כתב את הספר "השואה בעיני מחמוד עבאס", העוסק בהכחשת שואה של מנהיג הרשות הפלסטינית. כהן הוא גם יו"ר עמותת "פורום קדם למזרחנות והסברה" שפועלת להסברה של מדינת ישראל בעולם הערבי.

כהן מופיע תכופות בערוצים מרכזיים בעולם הערבי כגון אל-ג'זירה, BBC בערבית ואל-ערביה, ויחד עם אביחי אדרעי, מרדכי קידר ואחרים פועל להסברתה של מדינת ישראל בשפה הערבית לקהל ערבי.

באוגוסט 2017, הביע תמיכה בעצמאות כורדיסטן העיראקית.

ב-4 באוקטובר 2020 הכריז על מועמדותו לרשימת מפלגת הליכוד לכנסת.

בדצמבר 2021 העיתון הסעודי Arab News הגדיר אותו כפרשן השני המשפיע ביותר בעולם הערבי.

מיד לאחר זיהוי גופתה של פעילת השלום ויויאן סילבר, אשר נרצחה בקיבוץ בארי במתקפת הפתע על ישראל ב-7 באוקטובר 2023, פרסם כהן ציוץ לעוקביו ברשת החברתית אקס (טוויטר) בו קבע בין השאר: "ההיסטוריה הפרו-פלסטינית שלה לא עזרה לה מול הערבים... בשנות ה-80 נפגשה ויויאן עם יאסר ערפאת". לצד הכיתוב פרסם תמונה, אשר צולמה על ידי צלמת העיתונות ענת סרגוסטי, המבססת לכאורה את טענתו בדבר פגישה עם ערפאת. בניגוד לטענתו, המצולמת בתמונה לצד ערפאת איננה סילבר והשימוש בתמונה נעשה תוך הפרת זכות יוצרים. רק לאחר שקיבל מבעלת התמונה מכתב התרעה טרם נקיטת הליכים משפטיים, מחק כהן את הציוץ ופרסם הודעת התנצלות פומבית בה הודה כי ייחס בטעות את התמונה לסילבר וכי הפר זכויות יוצרים בפרסומה.

  

לקראת הבחירות לכנסת ה-25, התמודד אדי כהן בפריימריז של רשימת הליכוד, אך לא נכלל ברשימת 120 מועמדי המפלגה לבחירות.

חיים אישיים
-----------

דעותיו של כהן מזוהות עם הימין בישראל. הוא נשוי, אב ל-3 ילדים ומתגורר ברעננה.

ספריו
-----

כריכת הספר השואה בעיני מחמוד עבאס, 2017
* **השואה בעיני מחמוד עבאס**, ספר העוסק בעבודת הדוקטורט של מחמוד עבאס העוסקת בקשרים בין הציונות לנאציזם, 2017.
* **המופתי והיהודים**, ספר העוסק בפעילות האנטי-יהודית של חאג' אמין אל-חוסייני בפלשתינה, עיראק, לבנון וגרמניה ושיתוף הפעולה שלו עם הממשל הנאצי, 2021 בהשמדת יהודי אירופה.

לקריאה נוספת
------------

* אדי כהן, ד"ר אדי כהן, "נכבה" שלנו: לזכור את יהודי לבנון, באתר ישראל היום, 3 בדצמבר 2018

קישורים חיצוניים
----------------

ויקישיתוף מדיה וקבצים בנושא **אדי כהן** בוויקישיתוף
* 

* אתר האינטרנט הרשמי של אדי כהן
* אדי כהן, ברשת החברתית פייסבוק

* אדי כהן, ברשת החברתית אקס (טוויטר)

* אדי כהן, ביישום טלגרם

* אדי כהן, ברשת החברתית אינסטגרם

* אדי כהן, ברשת החברתית LinkedIn

* אדי כהן, סרטונים בערוץ היוטיוב

* אדי כהן, באתר גוגל סקולר
* ויויאן ברקוביץ', ד"ר אדי כהן: משפיע המדיה החברתית החשוב והפחות מוכר בישראל, באתר State Of Tel Aviv, ‏30 במאי 2023 (באנגלית)
* רץ ברשת, הד"ר היהודי אדי כהן מפרק את כל השקרים בעימות באלג'זירה, באתר /www.hidabroot.org, ‏1 בינואר 2018 (בערבית)
* אסף גבור, ‏כך הפך ד"ר אדי כהן לאחד הפרשנים המשפיעים בעולם הערבי, בעיתון מקור ראשון, 29 במאי 2022
* העימות בין ד"ר אדי כהן לצלאח קיראטה בתוכנית הכיוון ההפוך בהנחיית פייסל אל-קאסם, דצמבר 2016, מתורגם לעברית, סרטון באתר יוטיוב
* לינוי בר אל, צפו: המזרחן שאומר לפלסטינים את כל האמת בפרצוף, באתר ערוץ 20, 25 בפברואר 2019
* רועי קייס, "קובע את מצב הרוח בעולם הערבי": החוקר הישראלי שמשגע את מדינות ערב, באתר כאן – תאגיד השידור הישראלי, 9 באוקטובר 2020
* אייל לוי, ‏מכונת הסברה של איש אחד: ד"ר אדי כהן נלחם על תדמית ישראל בעולם הערבי, באתר מעריב אונליין, 23 בינואר 2021

הערות שוליים
------------

1. ↑  אדי כהן באתר מרכז בגין-דאדאת למחקרים אסטרטגיים
2. ↑  ריאיון עם ד"ר אדי כהן. לגבי מספר החטופים באותו לילה, יש כמה גרסאות
3. ↑  الكلمة لسيد ايدي كوهين من تل أبيب لدعم استقلال كوردستان, בדף הפייסבוק كوردستان وإسرائيل Kurdistan &Israel
4. ↑  ציוץ של הד"ר מאותו תאריך המראה על הכרזת מועמדותו, באתר Twitter
5. ↑  Top MENA-based political pundits of 2021 - Edy Cohen, Arab News, ‏2021-12-01 (באנגלית)
6. ↑  "זוהתה גופתה",  אדי כהן, ברשת החברתית אקס (טוויטר)
7. ↑  1252378834 "תשמעו סיפור:",  ענת סרגוסטי, ברשת החברתית אקס (טוויטר), 22 בנובמבר 2023
8. ↑  "בעקבות הירצחה",  אדי כהן, ברשת החברתית אקס (טוויטר), 20 בנובמבר 2023
9. ↑  רשימת מועמדי רשימת הליכוד בבחירות לכנסת ה-25
10. ↑   הספר "המופתי והיהודים", ברשת החברתית פייסבוק

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283777205171
* ISNI: 0000 0000 6805 6618
* LCCN: n2020071459
* VIAF: 260383060
* WorldCat: viaf-260383060

 |